
b.) minősített szavazattöbbség 

	Az előterjesztés zárt kezelését kérjük
	a.) igen 
b.) nem



Tisztelt Képviselő-testület!

I. Előzmények:

A Képviselő-testület 2018. január 31-én Z/3/2018.(I.31.) KT-határozatával döntött a Fóti Gazdasági Ellátó Szervezet igazgatójának megbízásáról határozott időre 2018. március 1. napjától 2023. február 28. napjáig.
Hamala Katalin igazgató (magasabb vezető) 5 éves határozott idejű vezetői megbízása 2023. február 28-án lejár.
A közalkalmazottak jogállásáról szóló 1992. évi XXXIII. törvény (továbbiakban: Kjt.) 20/B §-a alapján a magasabb vezető és vezető beosztás ellátásáról szóló megbízásra a megbízási jogkör gyakorlójának pályázatot kell kiírni.

II. A döntéshez szükséges információk, tájékoztatások:

A Kjt. 23. § (1) bekezdése értelmében a magasabb vezetői feladat ellátása magasabb vezető beosztásra történő megbízással történik. 
A magasabb vezetői megbízás feltétele, hogy a közalkalmazott - a kinevezés szerinti munkaköre mellett - látja el a magasabb vezetői beosztásból eredő feladatait. 
Ugyanezen paragrafus (3) bekezdése szerint a magasabb vezetői megbízás jogszabályban megjelölt, legfeljebb 5 évig terjedő határozott időre szól. 
A pályázati felhívásban meg kell jelölni:
· a munkáltató és a betöltendő munkakör, vezetői beosztás megnevezését,
· a munkakörbe tartozó, illetve a vezetői beosztással járó lényeges feladatokat,
· a pályázat elnyerésének valamennyi feltételét,
· a pályázat részeként benyújtandó iratokat, igazolásokat, továbbá
· a pályázat benyújtásának feltételeit és elbírálásának határidejét.
A pályázati felhívást a kormányzati személyügyi igazgatási feladatokat ellátó szerv internetes oldalán, valamint a fenntartó önkormányzat internetes oldalán is közzé kell tenni. 
A pályázat benyújtásának a határideje a pályázati felhívásnak a személyügyi központ honlapján való elsődleges közzétételétől számított harminc napnál rövidebb nem lehet. 
A pályázónak a pályázathoz csatolnia kell: 
· a pályázat részeként benyújtandó iratokat, igazolásokat,
· a munkáltató vezetésére, fejlesztésére vonatkozó programját,
· arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
· nyilatkozatát, hogy nyílt vagy zárt ülés keretében kéri pályázatának elbírálását.
A vezetői megbízás betöltéséhez szükséges feltételek: 
· magyar állampolgárság,
· büntetlen előélet,
· cselekvőképesség,
· végzettség: az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Korm.rendelet) 12. § alapján előírt végzettség: A gazdasági vezetőnek a felsőoktatásban szerzett végzettséggel - állami felsőoktatási intézmény gazdasági vezetőjének a felsőoktatásban szerzett végzettséggel és gazdaságtudományok képzési területen szerzett szakképzettséggel - és emellett
· okleveles könyvvizsgálói vagy államháztartási mérlegképes könyvelői szakképesítéssel vagy az engedélyezés szempontjából ezzel egyenértékű szakképesítéssel, vagy
· gazdasági vezetői, belső ellenőri, érvényesítői, pénzügyi ellenjegyzői - 2012. január 1. előtt az Áht. szerinti ellenjegyzői -, vagy a számvitelről szóló 2000. évi C. törvény (a továbbiakban: Szt.) 150. § (1) és (2) bekezdése szerinti feladatok ellátásában költségvetési szervnél szerzett legalább öt éves igazolt szakmai gyakorlattal, valamint mérlegképes könyvelői szakképesítéssel vagy a felsőoktatásban szerzett gazdasági szakképzettséggel kell rendelkeznie.
· szerepelnie kell az Szt. 151. § (3) bekezdése szerinti nyilvántartásban, és rendelkeznie kell a tevékenység ellátására jogosító engedéllyel kivéve, ha az Szt. 150. § (1) és (2) bekezdése szerinti feladatokat ellátó, a gazdasági vezető irányítása alatt álló alkalmazottak közül legalább egy rendelkezik az (1) bekezdés szerinti szakképesítéssel, szerepel az Szt. 151. § (3) bekezdése szerinti nyilvántartásban és rendelkezik a tevékenység ellátására jogosító engedéllyel.
· 5 év vezetői gyakorlat,
· vagyonnyilatkozat-tételi eljárás lefolytatása.
Magasabb vezetői beosztásra kiírt pályázat esetén a pályázókat a pályázati határidő lejártát követő 21 napon belül a Pénzügyi Jogi és Gazdasági Bizottság meghallgatja és véleményt alkot.
A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő 60 napon belül, vagy első testületi ülésen dönt a közalkalmazotti jogviszony létesítéséről, illetve a vezetői megbízásról. 
[bookmark: _Hlk20984187]A fentiek alapján kérem a Tisztelt Képviselő-testületet, hogy az előterjesztés alapján az 1. sz. mellékletben foglaltak szerint fogadja el a pályázati felhívást. 

III. Határozati javaslatok:
…/2022.(XII.8.) KT-határozat
1./ Fót Város Önkormányzat Képviselő-testülete elfogadja a Fóti Gazdasági Ellátó Szervezet igazgatói megbízásához szükséges pályázati kiírás szövegét a határozat 1. számú melléklete szerinti tartalommal. 
2./ A Képviselő-testület felkéri a Jegyzőt, hogy gondoskodjon a pályáztatással kapcsolatos feladatok végrehajtásáról.
3./ A Képviselő-testület a véleményező bizottságba javasolja a Pénzügyi Jogi és Gazdasági Bizottság tagjain túl ………..……... személyeket.

Felelős: 1./ polgármester, 2./ jegyző 3./ polgármester
Határidő: 1./ azonnal, 2./ 2022. december 9., 3./ azonnal

Jogszabályi hivatkozás: 
· a közalkalmazottak jogállásáról szóló 1992. évi XXXIII. törvény,
· a számvitelről szóló 2000. évi C. törvény
· az államháztartásról szóló törvény végrehajtásáról szóló 368/2011. (XII.31.) Korm. rendelet

Az előterjesztés melléklete: 
1.sz. melléklet: Pályázati felhívás (egyben a határozat 1. számú melléklete)
2

